text:
 28.2.2019
 BG
 Официален вестник на Европейския съюз
 L 60/8
 РЕГЛАМЕНТ ЗА ИЗПЪЛНЕНИЕ (ЕС) 2019/336 НА КОМИСИЯТА
 от 27 февруари 2019 година
 за изменение на Регламент (ЕС) No 1141/2010 и Регламент за изпълнение (ЕС) No 686/2012 по отношение на държавата членка докладчик за оценката на 1-метилциклопропен, фамоксадон, манкозеб, метиокарб, метоксифенозид, пиримикарб, пиримифос-метил и тиаклоприд
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 19 от него,
 като има предвид, че:
 (1)
 С Регламент за изпълнение (ЕС) No 686/2012 на Комисията (2) и Регламент (ЕС) No 1141/2010 на Комисията (3) извършването на оценка на някои активни вещества, съдържащи се в продукти за растителна защита, бе възложено на Обединеното кралство в качеството му на държава членка докладчик.
 (2)
 На 29 март 2017 г. Обединеното кралство представи нотификацията за намерението си да се оттегли от Съюза в съответствие с член 50 от Договора за Европейския съюз. Договорите на Европейския съюз ще престанат да се прилагат по отношение на Обединеното кралство от датата на влизане в сила на споразумение за оттегляне или, при липсата на такова споразумение — две години след посочената нотификация, т.е. от 30 март 2019 г., освен ако Европейският съвет в съгласие с Обединеното кралство не реши с единодушие да продължи този срок.
 (3)
 Договореният между преговарящите страни и одобрен от Европейския съвет (член 50 от Договора за Европейския съюз) проект на споразумение за оттегляне съдържа разпоредби за прилагането на разпоредбите на правото на Съюза във и по отношение на Обединеното кралство през преходен период след датата, на която Договорите престанат да се прилагат във и по отношение на Обединеното кралство. Ако споразумението влезе в сила, в съответствие с него законодателството на Съюза в областта на продуктите за растителна защита ще се прилага във и по отношение на Обединеното кралство през преходния период и ще престане да се прилага в края на периода. Въпреки това, дори споразумението за оттегляне да бъде ратифицирано от ЕС и от Обединеното кралство, през преходния период Обединеното кралство не следва да действа като водещ орган за оценки на риска, изследвания, одобрения или разрешения на равнището на Съюза или на равнището на държавите членки, които действат съвместно, както е посочено, наред с друго, в Регламент (ЕО) No 1107/2009.
 (4)
 Поради това е необходимо извършването на оценка на активните вещества, за които Обединеното кралство е държава членка докладчик, и в случаите, в които не се очаква да бъде взето решение за подновяване на тяхното одобрение преди 30 март 2019 г., да бъде възложено на други държави членки. Засегнатите активни вещества са 1-метилциклопропен, фамоксадон, манкозеб, метиокарб, метоксифенозид, пиримикарб, пиримифос-метил и тиаклоприд.
 (5)
 С това възлагане следва да се осигури справедливо разпределение на отговорностите и работата между държавите членки.
 (6)
 Тъй като оценката на засегнатите активни вещества е в напреднал етап и


text:
работата, която остава да се извърши, е незначителна по обем, за тази оценка не следва да се посочва държава членка съдокладчик.
 (7)
 Поради това Регламент за изпълнение (ЕС) No 686/2012 и Регламент (ЕС) No 1141/2010 следва да бъдат съответно изменени.
 (8)
 Настоящият регламент следва да се прилага от 30 март 2019 г. Ако обаче двегодишният период, посочен в член 50, параграф 3 от Договора за Европейския съюз бъде удължен, настоящият регламент следва да се прилага считано от деня след деня, в който законодателството в областта на продуктите за растителна защита престане да се прилага във и по отношение на Обединеното кралство, тъй като в съответствие с член 4, параграф 3 от Регламент (ЕИО, Евратом) No 1182/71 на Съвета (4) прекратяването на прилагането на актове, за което е посочена определена дата, възниква при изтичането на последния час на деня с тази дата.
 (9)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) No 686/2012 се изменя в съответствие с приложение I към настоящия регламент.
 Член 2
 Регламент (ЕС) No 1141/2010 се изменя в съответствие с приложение II към настоящия регламент.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 30 март 2019 г.
 В случай, обаче, че бъде взето решение за удължаване на двегодишния период, посочен в член 50, параграф 3 от Договора за Европейския съюз, настоящият регламент се прилага считано от деня след деня, в който законодателството в областта на растителната защита престане да се прилага във и по отношение на Обединеното кралство.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 27 февруари 2019 година.
 За Комисията
 Председател
 Jean-Claude JUNCKER
 (1) ОВ L 309, 24.11.2009 г., стр. 1.
 (2) Регламент за изпълнение (ЕС) No 686/2012 на Комисията от 26 юли 2012 г. за възлагане на държавите членки на извършването на оценка на активните вещества за целите на процедурата по подновяване (ОВ L 200, 27.7.2012 г., стр. 5).
 (3) Регламент (ЕС) No 1141/2010 на Комисията от 7 декември 2010 г. за установяване на процедурата за подновяване на включването на втора група активни вещества в приложение I към Директива 91/414/ЕИО на Съвета и за съставяне на списък на тези вещества (ОВ L 322, 8.12.2010 г., стр. 10).
 (4) Регламент (ЕИО, Евратом) No 1182/71 на Съвета от 3 юни 1971 г. за определяне на правилата, приложими за срокове, дати и крайни срокове (ОВ L 124, 8.6.1971 г., стр. 1).
 ПРИЛОЖЕНИЕ I
 Част А от приложението към Регламент за изпълнение (ЕС) No 686/2012 се изменя, както следва:
 а)
 вписването за 1-метил-циклопропен се заменя със следното:
 Активно вещество
 Държава членка докладчик
 Държава членка съдокладчик
 „1-метил-циклопропен
 NL“
 б)
 вписването за манкозеб се заменя със следното:
 Активно вещество
 Държава членка докладчик
 Държава членка съдокладчик
 „Манкозеб
 EL“
 в)
 вписването за метиокарб се заменя със следното:
 Активно вещество
 Държава членка докладчик
 Държава членка

type: legislation

jurisdiction: EU


text:
съдокладчик
 „Метиокарб
 DE“
 г)
 вписването за метоксифенозид се заменя със следното:
 Активно вещество
 Държава членка докладчик
 Държава членка съдокладчик
 „Метоксифенозид
 SK“
 д)
 вписването за пиримикарб се заменя със следното:
 Активно вещество
 Държава членка докладчик
 Държава членка съдокладчик
 „Пиримикарб
 SE“
 е)
 вписването за пиримифос-метил се заменя със следното:
 Активно вещество
 Държава членка докладчик
 Държава членка съдокладчик
 „Пиримифос-метил
 FR“
 ж)
 вписването за тиаклоприд се заменя със следното:
 Активно вещество
 Държава членка докладчик
 Държава членка съдокладчик
 „Тиаклоприд
 DE“
 ПРИЛОЖЕНИЕ II
 В приложение I към Регламент (ЕС) No 1141/2010 вписването за фамоксадон се заменя със следното:
 Колона A
 Колона Б
 Колона В
 Колона Г
 „Фамоксадон
 2012 г.
 FI
 31 август 2012 г.“


text:
 8.8.2014
 BG
 Официален вестник на Европейския съюз
 L 235/7
 РЕГЛАМЕНТ ЗА ИЗПЪЛНЕНИЕ (ЕС) No 860/2014 НА КОМИСИЯТА
 от 5 август 2014 година
 относно класирането на някои стоки в Комбинираната номенклатура
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
 като има предвид, че:
 (1)
 С цел да се осигури еднакво прилагане на Комбинираната номенклатура, приложена към Регламент (ЕИО) No 2658/87, е необходимо да се приемат мерки относно класирането на стоките, посочени в приложението към настоящия регламент.
 (2)
 Регламент (ЕИО) No 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
 (3)
 Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
 (4)
 Целесъобразно е да се предвиди възможност обвързващата тарифна информация, издадена по отношение на стоките, обхванати от настоящия регламент, която не е в съответствие с него, да продължи да се използва от титуляря за определен период съгласно член 12, параграф 6 от Регламент (ЕИО) No 2913/92 на Съвета (2). Този период следва да бъде определен на три месеца.
 (5)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
 Член 2
 Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) No 2913/92 за период от три месеца, считано от датата на влизане в сила на настоящия регламент.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 5 август 2014 година.
 За Комисията,
 от името на председателя,
 Martine REICHERTS
 Член на Комисията
 (1) ОВ L 256, 7.9.1987 г., стр. 1.
 (2) Регламент (ЕИО) No 2913/92 на Съвета от 12 октомври 1992 г. за създаване на Митнически кодекс на Общността (ОВ L 302, 19.10.1992 г., стр. 1).
 ПРИЛОЖЕНИЕ
 Описание на стоките
 Класиране
 (код по КН)
 Основания
 (1)
 (2)
 (3)
 Продукт от пластмаса, състоящ се от светещ диск (също наричан „светещо фризби“) и ръчно задействаща се система за изстрелване с прибираща се връв. Дискът съдържа захранвани с батерия светодиоди (LED).
 Светещият диск се изпраща във въздуха с дърпане на


text:
връвта. Може да се изстреля на разстояние 20 m, преди да падне на земята.
 Представен за употреба като летяща играчка с перка.
 Вж. изображението (1)
 9503 00 95
 Класирането се определя от разпоредбите на общи правила 1 и 6 за тълкуване на Комбинираната номенклатура и от текстовете на кодове по КН 9503 и 9503 00 95.
 От обективните характеристики на продукта следва, че той е предназначен за употреба като летяща играчка с перка, а не като артикул за игра на открито или съоръжение за физическа култура. Той не е сравним с „фризби“ по смисъла на Обяснителните бележки към Комбинираната номенклатура, подпозиция 9506 99 90, което се употребява за игри с хвърляне и улавяне. Следователно се изключва класиране в позиция 9506 като артикули или съоръжения за физическа култура.
 Поради това продуктът трябва да бъде класиран в код по КН 9503 00 95 като други играчки от пластмаси.
 (1) Изображението е само за информация.


text:
 20.10.2011
 BG
 Официален вестник на Европейския съюз
 L 275/25
 РЕГЛАМЕНТ ЗА ИЗПЪЛНЕНИЕ (ЕС) No 1046/2011 НА КОМИСИЯТА
 от 19 октомври 2011 година
 за определяне на фиксирани стойности при внос за определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 в изпълнение на резултатите от Уругвайския кръг от многостранни търговски преговори Регламент за изпълнение (ЕС) No 543/2011 посочва критериите за определяне от страна на Комисията на фиксирани стойности при внос от трети страни за продуктите и периодите, посочени в приложение XVI, част A към същия регламент,
 ПРИЕ НАСТОЯЩИЯ РЕГЛАМЕНТ:
 Член 1
 Фиксираните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила на 20 октомври 2011 година.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 19 октомври 2011 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Фиксирани стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Кодове на трети страни (1)
 Фиксирана вносна стойност
 0702 00 00
 EC
 31,1
 MA
 43,8
 MK
 53,3
 ZA
 35,6
 ZZ
 41,0
 0707 00 05
 TR
 142,5
 ZZ
 142,5
 0709 90 70
 EC
 33,4
 TR
 133,8
 ZZ
 83,6
 0805 50 10
 AR
 54,2
 CL
 60,5
 TR
 65,3
 UY
 56,8
 ZA
 75,9
 ZZ
 62,5
 0806 10 10
 BR
 217,2
 CL
 71,4
 MK
 110,6
 TR
 122,0
 ZA
 64,2
 ZZ
 117,1
 0808 10 80
 AR
 61,9
 BR
 62,6
 CA
 105,4
 CL
 99,9
 CN
 58,0
 NZ
 119,3
 US
 82,9
 ZA
 94,8
 ZZ
 85,6
 0808 20 50
 AR
 50,6
 CN
 63,2
 TR
 129,3
 ZZ
 81,0
 (1) Номенклатура на страните, определена с Регламент (ЕО) No 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.


text:
 18.2.2022
 BG
 Официален вестник на Европейския съюз
 L 37/14
 РЕГЛАМЕНТ ЗА ИЗПЪЛНЕНИЕ (ЕС) 2022/213 НА КОМИСИЯТА
 от 8 февруари 2022 година
 относно заличаването на регистрацията на защитеното географско указание „Salaisons fumées, marque nationale Grand-Duché de Luxembourg“ (ЗГУ)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 54, параграф 1 от него,
 като има предвид, че:
 (1)
 Съгласно член 7, параграф 1 от Делегиран регламент (ЕС) No 664/2014 на Комисията (2) процедурата, предвидена в членове 49—52 от Регламент (ЕС) No 1151/2012, се прилага mutatis mutandis за заличаването на регистрация, посочено в член 54, параграф 1 от същия регламент.
 (2)
 Съгласно член 50, параграф 2, буква а) от Регламент (ЕС) No 1151/2012 във връзка с член 7, параграф 1 от Делегиран регламент (ЕС) No 664/2014 на Комисията, изпратеното от Люксембург заявление за заличаване на регистрацията на защитеното географско указание (ЗГУ) „Salaisons fumées, marque nationale Grand-Duché de Luxembourg“ беше публикувано в Официален вестник на Европейския съюз (3).
 (3)
 Тъй като Комисията не получи никакви възражения по член 51 от Регламент (ЕС) No 1151/2012, наименованието „Salaisons fumées, marque nationale Grand-Duché de Luxembourg“ (ЗГУ) следва да бъде заличено от регистъра на защитените наименования за произход и защитените географски указания.
 (4)
 Съгласно член 54, параграф 1, последната алинея от Регламент (ЕС) No 1151/2012 такова заличаване се приема в съответствие с процедурата по разглеждане, посочена в член 57, параграф 2 от същия регламент.
 (5)
 Мярката, предвидена в настоящия регламент, е в съответствие със становището на Комитета по качеството на селскостопанските продукти,
 ПРИЕ НАСТОЯЩИЯ РЕГЛАМЕНТ:
 Член 1
 Регистрацията на наименованието „Salaisons fumées, marque nationale Grand-Duché de Luxembourg“ (ЗГУ) се заличава.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 8 февруари 2022 година.
 За Комисията
 Председател
 Ursula VON DER LEYEN
 (1) ОВ L 343, 14.12.2012 г., стр. 1.
 (2) Делегиран регламент (ЕС) No 664/2014 на Комисията от 18 декември 2013 г. за допълване на Регламент (ЕС) No 1151/2012 на Европейския парламент и на Съвета по отношение на определянето на символите на Съюза за защитени наименования за произход, защитени географски указания и храни с традиционно специфичен характер, както и по отношение на определени правила за снабдяване, някои процедурни правила и някои допълнителни преходни разпоредби (ОВ L 179, 19.6.2014 г., стр. 17).
 (3) ОВ C 334, 20.8.2021 г., стр. 28.


text:
 4.3.2014
 BG
 Официален вестник на Европейския съюз
 L 62/8
 РЕГЛАМЕНТ ЗА ИЗПЪЛНЕНИЕ (ЕС) No 200/2014 НА КОМИСИЯТА
 от 3 март 2014 година
 за изменение на приложението към Регламент (ЕС) No 37/2010 относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход във връзка със субстанцията трипторелин ацетат
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) No 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) No 726/2004 на Европейския парламент и на Съвета (1), и по-специално член 14 във връзка с член 17 от него,
 като взе предвид становището на Европейската агенция по лекарствата, изготвено от Комитета по лекарствените продукти за ветеринарна употреба,
 като има предвид, че:
 (1)
 Максимално допустимите стойности на остатъчните количества (МДСОК) за фармакологичноактивните субстанции, предназначени за използване в Съюза във ветеринарномедицински продукти за животни, отглеждани за производство на храни, или в биоцидни продукти, използвани в животновъдството, трябва да бъдат установени по реда на Регламент (ЕО) No 470/2009.
 (2)
 Фармакологичноактивните субстанции и тяхната класификация по отношение на МДСОК в храни от животински произход са установени в приложението към Регламент (ЕС) No 37/2010 на Комисията (2).
 (3)
 В Европейската агенция по лекарствата бе подадено заявление за установяване на максимално допустимите стойности на остатъчните количества от трипторелин ацетат при свине.
 (4)
 По препоръка на Комитета по лекарствените продукти за ветеринарна употреба не е необходимо определяне на МДСОК за трипторелин ацетат за свине.
 (5)
 В съответствие с член 5 от Регламент (ЕО) No 470/2009 Европейската агенция по лекарствата трябва да разгледа възможността МДСОК, установени за фармакологичноактивна субстанция в определен хранителен продукт, да бъдат използвани по отношение на друг хранителен продукт, получен от същия животински вид, или МДСОК, установени за фармакологичноактивна субстанция при един или повече видове, да бъдат използвани за други животински видове.
 (6)
 Комитетът по лекарствените продукти за ветеринарна употреба препоръча резултатите от оценката на трипторелин ацетат за свинете да се екстраполират за всички видове, отглеждани за производство на храни.
 (7)
 Поради това Регламент (ЕС) No 37/2010 следва да бъде изменен, за да се включи субстанцията трипторелин ацетат за всички видове, отглеждани за производство на храни, като същевременно се установи липсата на необходимост от установяване на МДСОК.
 (8)
 Мерките, предвидени в настоящия регламент, са в съответствие със становището на Постоянния комитет по ветеринарните лекарствени продукти,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент (ЕС) No 37/2010 се изменя, както е посочено в приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел


text:
на 3 март 2014 година.
 За Комисията
 Председател
 José Manuel BARROSO
 (1) ОВ L 152, 16.6.2009 г., стр. 11.
 (2) Регламент (ЕС) No 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (ОВ L 15, 20.1.2010 г., стр. 1).
 ПРИЛОЖЕНИЕ
 В таблица 1 от приложението към Регламент (ЕС) No 37/2010 по азбучен ред се вмъква следната субстанция:
 Фармакологичноактивна субстанция
 Маркерно остатъчно вещество
 Животински видове
 МДСОК
 Прицелни тъкани
 Други разпоредби (в съответствие с член 14, параграф 7 от Регламент (ЕО) No 470/2009)
 Терапевтична класификация
 „Трипторелин ацетат
 НЕПРИЛОЖИМО
 Всички видове, отглеждани за производство на храни
 Не се изисква МДСОК
 НЕПРИЛОЖИМО
 НЯМА ВПИСВАНЕ
 Вещества с въздействие върху репродуктивната система“


text:
 13.7.2016
 BG
 Официален вестник на Европейския съюз
 L 188/19
 РЕГЛАМЕНТ ЗА ИЗПЪЛНЕНИЕ (ЕС) 2016/1135 НА КОМИСИЯТА
 от 12 юли 2016 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕC) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 12 юли 2016 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 MA
 174,2
 ZZ
 174,2
 0709 93 10
 TR
 135,5
 ZZ
 135,5
 0805 50 10
 AR
 181,7
 BO
 217,8
 CL
 151,2
 TR
 134,0
 UY
 167,2
 ZA
 148,9
 ZZ
 166,8
 0808 10 80
 AR
 161,4
 BR
 101,8
 CL
 129,1
 CN
 102,6
 NZ
 147,6
 ZA
 104,1
 ZZ
 124,4
 0808 30 90
 AR
 121,5
 CL
 118,9
 CN
 91,9
 NZ
 154,1
 ZA
 121,8
 ZZ
 121,6
 0809 10 00
 TR
 197,0
 ZZ
 197,0
 0809 29 00
 TR
 289,0
 ZZ
 289,0
 (1) Номенклатура на държавите, определена с Регламент (ЕC) No 1106/2012 на Комисията от 27 ноември 2012 година за прилагане на Регламент (ЕО) No 471/2009 на Европейския парламент и на Съвета относно статистиката на Общността за външната търговия


text:
 13.2.2019
 BG
 Официален вестник на Европейския съюз
 L 42/9
 РЕГЛАМЕНТ ЗА ИЗПЪЛНЕНИЕ (ЕС) 2019/250 НА КОМИСИЯТА
 от 12 февруари 2019 година
 относно образците за „ЕО“ декларации и сертификати за съставните елементи на оперативната съвместимост и подсистемите на железопътната система, относно образеца на декларацията за съответствие с разрешен тип железопътно возило и относно „ЕО“ процедурите за проверка на подсистеми в съответствие с Директива (ЕС) 2016/797 на Европейския парламент и на Съвета и за отмяна на Регламент (ЕС) No 201/2011 на Комисията
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива (ЕС) 2016/797 на Европейския парламент и на Съвета от 11 май 2016 г. относно оперативната съвместимост на железопътната система в рамките на Европейския съюз (1), и по-специално член 9, параграф 4, член 15, параграф 9 и член 24, параграф 4 от нея,
 като има предвид, че:
 (1)
 Производителите или техните упълномощени представители, заявителите, нотифицираните органи и определените органи следва да използват хармонизирани образци за документите, придружаващи заявлението за разрешение за въвеждане в експлоатация на стационарни съоръжения или за разрешение за пускане на пазара на возила, за да се рационализира оценяването на тези заявления от страна на Агенцията за железопътен транспорт на Европейския съюз („Агенцията“) или съответния национален орган по безопасността и да се улесни надзорът на железопътната система на Съюза от страна на националните органи по безопасността.
 (2)
 Необходимо е да се улесни съставянето на „ЕО“ декларациите, предвидени в Директива (ЕС) 2016/797. Необходимо е да се улесни по-специално съставянето на „ЕО“ декларация за съответствие или годност за употреба на съставните елементи на оперативната съвместимост, „ЕО“ декларация за проверка на подсистеми, междинна декларация за проверка на подсистеми, декларация за съответствие с разрешен тип возило.
 (3)
 Необходимо е също така да се улесни съставянето на техническото досие, което трябва да придружава „ЕО“ декларациите, като се установят образци за „ЕО“ сертификат за съответствие или годност за употреба на съставен елемент на оперативната съвместимост, „ЕО“ сертификат за проверка на подсистема, издаван от нотифициран орган, и сертификат, издаван от определен орган.
 (4)
 В „ЕО“ декларацията за съответствие, „ЕО“ декларацията за годност за употреба и придружаващите ги документи следва да се предоставят доказателства, че съставните елементи на оперативната съвместимост са преминали през процедурите, посочени в съответните технически спецификации за оперативна съвместимост (ТСОС) за оценяване на съответствието или годността за употреба, и да се посочват номерата на въпросните ТСОС и други съответни актове на Съюза.
 (5)
 Тъй като „ЕО“ декларацията за годност за употреба на съставните елементи на оперативната съвместимост се издава въз основа на изпитване в експлоатация, тя следва да се счита за допълнителна декларация към „ЕО“ декларацията за съответствие на съставен елемент на оперативната съвместимост.
 (6)
 Естеството на информацията, която трябва да се предоставя, следва да позволява да се използва един образец, в който да се съдържат както „ЕО“ декларацията за съответствие на съставния елемент на оперативната съвместимост, така и „ЕО“ декларацията за годност за употреба на съставния елемент на оперативната съвместимост.
 (7)
 В „ЕО“ декларацията за проверка на подсистемите и придружаващите я документи


text:
следва да се предоставят доказателства за приключването на съответните процедури за проверка в съответствие с приложимото право на Съюза и съответните национални правила и да се посочват номерата на директивите, ТСОС и други съответни актове на Съюза, както и съответните национални правила.
 (8)
 С цел да се гарантира, че дадена подсистема продължава да отговаря на съществените изисквания към нея с течение на времето, „ЕО“ декларацията за проверка следва да отразява всяка промяна, която засяга подсистемата, а заявителят следва да разполага с процедури за непрекъснато актуализиране на „ЕО“ декларацията за проверка.
 (9)
 „ЕО“ процедурата за проверка на модифицирана подсистема следва да отговаря на член 15 от Директива (ЕС) 2016/797 и на приложимите разпоредби за съществуващите подсистеми и возила, които са определени в ТСОС. Съществуващите подсистеми може да са били въведени в експлоатация преди „ЕО“ процедурата за проверка да е станала приложима за тях, и съответно без „ЕО“ декларация за проверка. „ЕО“ процедурата за проверка по отношение на промените в такива подсистеми, въведени в експлоатация без „ЕО“ декларация за проверка, следва да бъде ограничена до частите на подсистемата, които са променени, и техните интерфейси с непроменените части на подсистемата. В такъв случай „ЕО“ декларацията за проверка следва да обхваща променената подсистема.
 (10)
 Следва да се използва един образец, който да съдържа „ЕО“ декларацията за проверка и потенциалните промени, които биха могли да засегнат елементите на подсистемата през времето на нейния жизнен цикъл.
 (11)
 В междинната декларация за проверка на подсистема, приложението към нея и придружаващата я документация следва да се предоставят доказателства за приключването на даден етап от съответната процедура за проверка на подсистема или на част от подсистема в съответствие с приложимото право на Съюза и съответните национални правила. В нея следва да се посочват също така номерата на директивите, ТСОС и други съответни актове на Съюза, както и съответните национални правила.
 (12)
 Естеството на информацията, която трябва да се предоставя, дава възможност да се използва един образец, в който да се съдържат „ЕО“ сертификатът за проверка, издаван от нотифициран орган за подсистема, „ЕО“ сертификатът за съответствие, издаван от нотифициран орган за съставен елемент на оперативната съвместимост, „ЕО“ сертификатът за годност за употреба, който се издава от нотифициран орган за съставен елемент на оперативната съвместимост, както и сертификатът, издаван от определен орган за подсистема.
 (13)
 В приложенията към декларацията за съответствие с разрешен тип возило следва да се предоставят доказателства за приключването на съответните процедури за проверка в съответствие с приложимото право на Съюза и съответните национални правила и да се посочват номерата на директивите, ТСОС и други съответни актове на Съюза, както и съответните национални правила.
 (14)
 На 19 декември 2017 г. Агенцията издаде препоръка относно „ЕО“ декларацията за проверка на подсистеми и образците, посочени в член 9, параграф 4, член 15, параграф 9 и член 24, параграф 4 от Директива (ЕС) 2016/797.
 (15)
 С Директива (ЕС) 2016/797 са отменени приложения IV и V към Директива 2008/57/ЕО на Европейския парламент и на Съвета (2) относно съдържанието на „ЕО“ декларацията за съответствие или годност за употреба и „ЕО“ декларацията за проверка


text:
и следователно съответните разпоредби следва да бъдат заменени.
 (16)
 Регламент (ЕС) No 201/2011 на Комисията (3) следва да бъде отменен.
 (17)
 Мерките, предвидени в настоящия регламент, са в съответствие със становището на Комитета, посочен в член 51, параграф 1 от Директива (ЕС) 2016/797,
 ПРИЕ НАСТОЯЩИЯ РЕГЛАМЕНТ:
 Член 1
 Предмет
 С настоящия регламент се определят:
 а)
 образец за „ЕО“ декларацията за съответствие или годност за употреба на съставен елемент на оперативната съвместимост съгласно посоченото в член 9, параграф 2 от Директива (ЕС) 2016/797;
 б)
 подробностите относно „ЕО“ процедурите за проверка на подсистеми и образец за „ЕО“ декларацията за проверка съгласно посоченото в член 15, параграф 9 от Директива (ЕС) 2016/797;
 в)
 образец за междинната декларация за проверка на подсистемата съгласно посоченото в член 15, параграф 9 от Директива (ЕС) 2016/797;
 г)
 образец за сертификатите за съответствие или годност за употреба на съставен елемент на оперативната съвместимост съгласно посоченото в член 9, параграф 2 и образец за сертификатите за проверка на подсистема съгласно посоченото в член 15, параграф 9 от Директива (ЕС) 2016/797;
 д)
 образец на декларацията за съответствие с разрешен тип возило съгласно посоченото в член 24, параграф 4 от Директива (ЕС) 2016/797.
 Член 2
 Определения
 За целите на настоящия регламент се прилагат следните определения:
 а)
 „ЕО“ декларация за съответствие“ означава декларацията, съставена от производителя или неговия упълномощен представител за съставен елемент на оперативната съвместимост, в която производителят или неговият упълномощен представител декларира единствено на своя отговорност, че съответният елемент на оперативната съвместимост, който е преминал през съответните процедури за проверка, отговаря на съответното право на Съюза;
 б)
 „ЕО“ декларация за годност за употреба“ означава допълнителната декларация към „ЕО“ декларацията за съответствие на съставен елемент на оперативната съвместимост, съставена от производителя или неговия упълномощен представител за съставен елемент на оперативната съвместимост, в която производителят или неговият упълномощен представител декларира единствено на своя отговорност, че съответният елемент на оперативната съвместимост, който е преминал през съответните процедури за проверка, отговаря на изискванията за годност за употреба, определени в съответната ТСОС;
 в)
 „ЕО“ декларация за проверка“ означава декларацията, съставена за подсистема от заявителя, в която заявителят декларира единствено на своя отговорност, че съответната подсистема, която е преминала през съответните процедури за проверка, отговаря на изискванията на съответното право на Съюза и на всички съответни национални правила;
 г)
 „подсистема, въведена в експлоатация без „ЕО“ декларация за проверка“ означава стационарна или мобилна подсистема, въведена в експлоатация, преди „ЕО“ процедурата за проверка да е станала приложима за нея в съответствие с Директива 96/48/ЕО на Съвета (4), Директива 2001/16/ЕО на Европейския парламент и на Съвета (5) или Директива 2008/57/ЕО, и съответно без „ЕО“ декларация за проверка;
 д)
 „междинна декларация за проверка“ означава документът, съставен от нотифицирания орган, избран от заявителя, ако се касае за изисквания според ТСОС, или от определен орган, ако се касае за изисквания, основани на национални правила, който регистрира резултатите на даден етап от процедурата за проверка;
 е)
 „ЕО“ сертификат за съответствие“ означава сертификатът, издаден за съставен елемент на оперативната съвместимост от нотифицирания орган, относно съответствието на съставен елемент на оперативната съвместимост, разгледан отделно, с


text:
техническите спецификации на Съюза, които трябва да бъдат спазени;
 ж)
 „ЕО“ сертификат за годност за употреба“ означава сертификатът, издаден за съставен елемент на оперативната съвместимост от нотифицирания орган, относно годността за употреба на съставен елемент на оперативната съвместимост, разгледан в неговата железопътна среда;
 з)
 „сертификат за проверка“ означава сертификатът, издаден за подсистема от нотифицирания или от определения орган, относно проверката на съответствието, респективно със съответните ТСОС или със съответните национални правила, от етапа на проектирането до етапа на приемането, преди подсистемата да бъде пусната на пазара или в експлоатация, и който обхваща проверката на интерфейсите на въпросната подсистема със системата, в която е включена;
 и)
 „ЕО“ сертификат за проверка“ означава сертификатът, издаден за подсистема от нотифицирания орган по отношение единствено на проверката на съответствието със съответните ТСОС;
 й)
 „декларация за съответствие с разрешен тип возило“ означава декларацията, съставена за возилото от заявителя, в която заявителят декларира единствено на своя отговорност, че съответното возило, което е преминало през съответните процедури за проверка, съответства на разрешен тип возило и отговаря на изискванията на съответното право на Съюза и съответните национални правила;
 к)
 „Ид. No според ERADIS“ означава буквено-цифровият код, използван за обозначаване на „ЕО“ декларация за съответствие или годност за употреба на съставен елемент на оперативната съвместимост или „ЕО“ декларация за проверка на подсистема, който се съставя в съответствие с приложение VII.
 Член 3
 „ЕО“ декларация за съответствие или „ЕО“ декларация за годност за употреба
 1. Производителят или неговият упълномощен представител съставя „ЕО“ декларация за съответствие на съставен елемент на оперативната съвместимост или „ЕО“ декларация за годност за употреба на съставен елемент на оперативната съвместимост в съответствие с образеца, посочен в приложение I.
 2. „ЕО“ декларацията за съответствие или „ЕО“ декларацията за годност за употреба се изготвя на един от официалните езици на Съюза и е на същия език като придружаващите я документи.
 Член 4
 Документи, придружаващи „ЕО“ декларация за съответствие или „ЕО“ декларация за годност за употреба
 „ЕО“ декларацията за съответствие или годност за употреба на съставните елементи на оперативната съвместимост се придружава от следните документи:
 а)
 „ЕО“ сертификат за съответствие и, когато е уместно, „ЕО“ сертификат за годност за употреба;
 б)
 техническа документация в съответствие с Решение 2010/713/ЕС на Комисията (6).
 Член 5
 „ЕО“ декларация за проверка
 1. „ЕО“ декларацията за проверка се изготвя въз основа на информация, получена от процедурите за проверка на подсистемите съгласно член 15 от Директива (ЕС) 2016/797 и приложение IV към нея. Една „ЕО“ декларация за проверка обхваща проверката по отношение на правото на Съюза и, когато е уместно, националните правила.
 2. Заявителят съставя „ЕО“ декларацията за проверка в съответствие с образеца, посочен в приложение II, и в съответствие с образеца, посочен в приложение III, когато се касае за подсистема, която първоначално е била въведена в експлоатация без „ЕО“ декларация за проверка.
 3. „ЕО“ декларацията за проверка се изготвя на един от официалните езици на Съюза и е на същия език като придружаващите я документи.
 Член 6
 Процедура за проверка в случай на промяна в подсистема
 1. В случай на промяна в дадена подсистема, заявителят


text:
анализира промяната и оценява нейното влияние върху „ЕО“ декларацията за проверка.
 2. Когато от тази промяна е засегната валидността на даден елемент от съответната „ЕО“ декларация за проверка, заявителят актуализира „ЕО“ декларацията за проверка или съставя нова „ЕО“ декларация за проверка. Когато се изисква ново разрешение съгласно критериите, посочени в член 18, параграф 6 и член 21, параграф 12 от Директива (ЕС) 2016/797, се съставя нова „ЕО“ декларация за проверка.
 3. Когато дадена промяна засяга основен параметър, заявителят преценява необходимостта и, когато се изисква, извършва „ЕО“ процедурата за проверка, посочена в член 15 от Директива (ЕС) 2016/797 и приложение IV към същата директива, по отношение на променената подсистема.
 Член 7
 Процедура за проверка в случай на промяна в подсистема, въведена в експлоатация без „ЕО“ декларация за проверка
 1. В случай на промяна в дадена подсистема, въведена в експлоатация без „ЕО“ декларация за проверка, заявителят анализира промяната и оценява нейното влияние върху съществуващата документация за проектиране и поддръжка.
 2. В случай на промяна в подсистема, която засяга основен параметър, заявителят преценява необходимостта и, когато се изисква, извършва „ЕО“ процедурата за проверка в съответствие с член 15 от Директива (ЕС) 2016/797.
 3. Органът за оценяване на съответствието оценява единствено частите на подсистемата, които са променени, и интерфейсите към непроменените части на подсистемата.
 4. Заявителят съставя „ЕО“ декларация за проверка за цялата подсистема, като декларира единствено на своя отговорност, че:
 а)
 променената част и интерфейсите към непроменените части на подсистемата са преминали през съответните процедури за проверка и отговарят на съответното право на Съюза и всички съответни национални правила;
 б)
 непроменената част е била въведена в употреба в железопътната система и е поддържана в проектното ѝ експлоатационно състояние от датата на въвеждане в употреба в железопътната система до датата на съставяне на „ЕО“ декларацията за проверка.
 Член 8
 Междинна декларация за проверка
 1. Междинната декларация за проверка се основава на същите съответни модули за оценяване на съответствието като използваните за издаване на сертификат за проверка на подсистема.
 2. Нотифицираният орган или определеният орган съставя междинната декларация за проверка в съответствие с образеца, посочен в приложение IV.
 3. Междинната декларация за проверка се изготвя на един от официалните езици на Съюза и е на същия език като придружаващите я документи.
 Член 9
 Сертификат за съответствие или годност за употреба и за проверка
 Сертификатът за проверка на подсистема, „ЕО“ сертификатът за проверка и „ЕО“ сертификатът за съответствие или годност за употреба на съставните елементи на оперативната съвместимост се съставят в съответствие с образеца, посочен в приложение V.
 Член 10
 Декларация за съответствие с разрешен тип возило
 1. Заявителят съставя декларация за съответствие с разрешен тип возило в съответствие със структурата на образеца, посочен в приложение VI.
 2. Декларацията за съответствие с разрешен тип возило се изготвя на един от официалните езици на Съюза и е на същия език като придружаващите я документи.
 Член 11
 Отмяна
 Регламент (ЕС) No 201/2011 се отменя, считано от 16 юни 2019 г.
 Приложението към Регламент (ЕС) No 201/2011 продължава да се прилага по отношение на декларацията за съответствие с тип,


text:
посочена в член 26, параграф 4 от Директива 2008/57/ЕО, до 16 юни 2020 г. в държавите членки, които са уведомили Агенцията и Комисията в съответствие с член 57, параграф 2 от Директива (ЕС) 2016/797.
 Член 12
 Влизане в сила и прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 16 юни 2019 г. в държавите членки, които не са уведомили Агенцията и Комисията в съответствие с член 57, параграф 2 от Директива (ЕС) 2016/797.
 Член 11 се прилага от 16 юни 2019 г. в държавите членки, които са уведомили Агенцията и Комисията за намерението да удължат срока за транспониране на Директива (ЕС) 2016/797 в съответствие с член 57, параграф 2 от същата директива.
 Той се прилага във всички държави членки от 16 юни 2020 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 12 февруари 2019 година.
 За Комисията
 Председател
 Jean-Claude JUNCKER
 (1) ОВ L 138, 26.5.2016 г., стр. 44.
 (2) Директива 2008/57/ЕО на Европейския парламент и на Съвета от 17 юни 2008 г. относно оперативната съвместимост на железопътната система в рамките на Общността (ОВ L 191, 18.7.2008 г., стр. 1).
 (3) Регламент (ЕС) No 201/2011 на Комисията от 1 март 2011 г. относно образеца на декларация за съответствие на разрешен тип железопътно возило (ОВ L 57, 2.3.2011 г., стр. 8).
 (4) Директива 96/48/ЕО на Съвета от 23 юли 1996 г. относно оперативната съвместимост на трансевропейската железопътна система за високоскоростни влакове (ОВ L 235, 17.9.1996 г., стр. 6).
 (5) Директива 2001/16/ЕО на Европейския парламент и на Съвета от 19 март 2001 г. относно оперативната съвместимост на трансевропейската конвенционална железопътна система (ОВ L 110, 20.4.2001 г., стр. 1).
 (6) Решение 2010/713/ЕС на Комисията от 9 ноември 2010 г. относно модули за процедурите за оценяване на съответствието, на годността за употреба, както и за проверката на ЕО, които да се използват в техническите спецификации за оперативна съвместимост, приети с Директива 2008/57/ЕО на Европейския парламент и на Съвета (ОВ L 319, 4.12.2010 г., стр. 1).
 ПРИЛОЖЕНИЕ I
 ОБРАЗЕЦ ЗА „ЕО“ ДЕКЛАРАЦИЯ ЗА СЪОТВЕТСТВИЕ ИЛИ ГОДНОСТ ЗА УПОТРЕБА НА СЪСТАВНИ ЕЛЕМЕНТИ НА ОПЕРАТИВНАТА СЪВМЕСТИМОСТ
 „ЕО“ декларация за съответствие или годност за употреба на съставен елемент на оперативната съвместимост
 Идентификационен номер на „ЕО“ декларация [Ид. No според ERADIS] (1)
 Ние, производителят или упълномощеният представител
 [Наименование на предприятието]
 [Пълен пощенски адрес]
 декларираме единствено на наша отговорност, че следният съставен елемент на оперативната съвместимост (2):
 [Наименование/кратко описание на съставния елемент на оперативната съвместимост, еднозначна идентификация на съставния елемент на оперативната съвместимост]
 за който се отнася настоящата декларация, отговаря на съответното право на Съюза:
 [Заглавия на директиви; наименования на ТСОС; наименования на европейски спецификации]
 е оценен от следния нотифициран орган:
 [Наименование на предприятието]
 [Регистрационен номер]
 [Пълен адрес]
 В съответствие със следните одобрения и/или сертификати:
 [Одобрениe, дата на издаване] [Номер на сертификат, дата на издаване]
 Прилагат се следните условия за използване и други ограничения (3):
 [Списък с условията за използване и другите ограничения


text:
или препратка към този списък]
 За целите на деклариране на съответствието бяха извършени следните процедури:
 [Избраните от производителя модули за оценяване на съставния елемент на оперативната съвместимост]
 Списък с приложения
 [Заглавия на приложенията (техническа документация или техническо досие, придружаващи „ЕО“ декларацията за съответствие или годност за употреба)] (4)
 Съставена на:
 [Дата ДД/ММ/ГГГГ]
 Подпис на производителя/упълномощения представител
 [Собствено име, фамилия]
 (1) Информацията в квадратни скоби [ ] се предоставя, за да се подпомогне ползвателят да попълни образеца правилно и изчерпателно.
 (2) Описанието на съставния елемент на оперативната съвместимост трябва да дава възможност за еднозначна идентификация и да позволява проследимост.
 (3) Когато се прави препратка към списък с условия за използване и други ограничения, този списък трябва да е достъпен за разрешаващия орган.
 (4) Техническа документация в съответствие с Решение 2010/713/ЕС.
 ПРИЛОЖЕНИЕ II
 ОБРАЗЕЦ ЗА „ЕО“ ДЕКЛАРАЦИЯ ЗА ПРОВЕРКА НА ПОДСИСТЕМА
 „ЕО“ декларация за проверка на подсистема
 Идентификационен номер на „ЕО“ декларация [Ид. No според ERADIS] (1)
 Ние, заявителят:
 [Наименование на предприятието]
 [Пълен пощенски адрес]
 декларираме единствено на наша отговорност, че следната подсистема (2):
 [Наименование/кратко описание на подсистемата, еднозначна идентификация на подсистемата]
 за която се отнася настоящата декларация, е преминала през съответните процедури за проверка и отговаря на съответното право на Съюза и на всички съответни национални правила:
 [Препратка към: директиви; ТСОС; съответни национални правила]
 оценена е от следните органи за оценяване на съответствието:
 Нотифициран орган:
 Наименование на предприятието
 Регистрационен номер
 Пълен адрес
 Определен орган:
 Наименование на предприятието
 Идентификационен номер
 Пълен адрес
 Орган за оценяване [оценка на риска]:
 Наименование на предприятието
 Идентификационен номер
 Пълен адрес
 В съответствие със следните сертификати и/или доклади:
 [Номера на сертификати, номера на доклади, дати на издаване]
 Прилагат се следните условия за използване и други ограничения (3):
 [Списък с условията за използване и другите ограничения или препратка към този списък]
 За целите на деклариране на съответствието бяха извършени следните процедури:
 [Избраните от заявителя модули за проверката на подсистемата]
 Идентификация на техническото досие, придружаващо настоящата декларация
 [Препратка към техническото досие, придружаващо „ЕО“ декларацията за проверка на подсистема в съответствие с член 15, параграф 4 от Директива (ЕС) 2016/797]
 Препратка към предишна „ЕО“ декларация за проверка (ако е приложимо)
 [Да/Не]
 Съставена на:
 [Дата ДД/ММ/ГГГГ]
 Подпис на заявителя
 Собствено име, фамилия
 (1) Информацията в квадратни скоби [ ] се предоставя, за да се подпомогне ползвателят да попълни образеца правилно и изчерпателно.
 (2) Описанието на подсистемата трябва да дава възможност за еднозначна идентификация и да позволява проследимост.
 (3) Когато се прави препратка към списък с условия за използване и други ограничения, този списък трябва да е достъпен за разрешаващия орган.
 ПРИЛОЖЕНИЕ III
 ОБРАЗЕЦ ЗА „ЕО“ ДЕКЛАРАЦИЯ ЗА ПРОВЕРКА НА ПОДСИСТЕМА, КОЯТО ПЪРВОНАЧАЛНО Е БИЛА ВЪВЕДЕНА В ЕКСПЛОАТАЦИЯ БЕЗ „ЕО“ ДЕКЛАРАЦИЯ
 „ЕО“ декларация за проверка на подсистема
 Идентификационен номер на „ЕО“ декларация [Ид. No според ERADIS] (1)
 Ние, заявителят:
 [Наименование на предприятието]
 [Пълен пощенски адрес]
 декларираме единствено на наша отговорност, че за подсистемата, за която се отнася настоящата декларация (2):
 [Наименование/кратко описание на подсистемата, еднозначна идентификация на подсистемата]
 Сменената част на подсистемата:
 [Наименование/кратко описание на частите на подсистемата]
 е преминала през съответните процедури


text:
за проверка и отговаря на съответното право на Съюза и всички съответни национални правила:
 [Препратка към: директиви; ТСОС; съответни национални правила]
 е оценена от следните органи за оценяване на съответствието:
 Нотифициран орган:
 Наименование на предприятието
 Регистрационен номер
 Пълен адрес
 Определен орган:
 Наименование на предприятието
 Идентификационен номер
 Пълен адрес
 Орган за оценяване [оценка на риска]:
 Наименование на предприятието
 Идентификационен номер
 Пълен адрес
 В съответствие със следните сертификати и/или доклади:
 [Номера на сертификати, номера на доклади, дати на издаване]
 Непроменената част на подсистемата, за която се отнася настоящата декларация, е въведена в употреба в железопътната система и е поддържана в проектното ѝ експлоатационно състояние от датата на въвеждане в употреба в железопътната система до датата на съставяне на „ЕО“ декларацията за проверка.
 Прилагат се следните условия за използване и други ограничения (3):
 [Списък с условията за използване и другите ограничения или препратка към този списък]
 За целите на деклариране на съответствието бяха извършени следните процедури:
 [Избраните от заявителя модули за проверката на подсистемата]
 Идентификация на техническото досие, придружаващо настоящата декларация
 [Препратка към техническото досие, придружаващо „ЕО“ декларацията за проверка на подсистема в съответствие с член 15, параграф 4 от Директива (ЕС) 2016/797]
 Препратка към предишна „ЕО“ декларация за проверка (ако е приложимо)
 [Да/Не]
 Съставена на:
 [Дата ДД/ММ/ГГГГ]
 Подпис на заявителя
 Собствено име, фамилия
 (1) Информацията в квадратни скоби [ ] се предоставя, за да се подпомогне ползвателят да попълни образеца правилно и изчерпателно.
 (2) Описанието на подсистемата трябва да дава възможност за еднозначна идентификация и да позволява проследимост.
 (3) Когато се прави препратка към списък с условия за използване и други ограничения, този списък трябва да е достъпен за разрешаващия орган.
 ПРИЛОЖЕНИЕ IV
 ОБРАЗЕЦ ЗА МЕЖДИННА ДЕКЛАРАЦИЯ ЗА ПРОВЕРКА
 Междинна декларация за проверка
 Номер [уникален идентификационен номер на междинната декларация за проверка (ISV), гарантиращ проследимост на документа] (1)
 Обект на оценка (2):
 [Еднозначна идентификация на подсистемата или на частта от подсистемата: идентификация на цялата подсистема или на част от нея и етапи на проверката в съответствие с точка 2.2.3 от приложение IV към Директива (ЕС) 2016/797]
 Заявител и, ако е приложимо, производител и места на производство:
 [Наименования, адреси]
 Изисквания за оценяването:
 [Препратка към: директиви, ТСОС, неприлагане на ТСОС, съответните национални правила, европейски спецификации, други приемливи средства за осигуряване на съответствие]
 Приложени модули:
 [Избрани от заявителя модули за оценяване на подсистемата или на част от подсистемата и етапи на проверката]
 Резултат от оценката/одита:
 [Включително препратка към доклада за оценка/одит]
 Прилагат се следните условия и ограничения за използване (3):
 [Списък с условията и ограниченията за използване или препратка към този списък]
 Приложение към ISV (4) (ако е приложимо)
 [Да/Не]
 Документация, придружаваща настоящия ISV:
 [препратка към придружаващи документи; списък или досие с документи, използвани за оценката]
 Валидност:
 [Срок и условия за валидност на ISV]
 Съставен на:
 [Дата ДД/ММ/ГГГГ]
 Нотифициран орган
 Подпис
 Собствено име, фамилия
 [ИЛИ]
 Определен орган
 Подпис
 Собствено име, фамилия
 Наименование на предприятието
 Наименование на предприятието
 Регистрационен номер
 Идентификационен номер
 Пълен пощенски адрес
 Пълен пощенски адрес
 Страница 1[/nn]
 Приложение към междинната декларация за проверка [ако е приложимо]
 Номер [уникален идентификационен номер на ISV]
 Обект


text:
на оценка:
 [Еднозначна идентификация на подсистемата или на частта от подсистемата: идентификация на цялата подсистема или на част от нея и етапи на проверката в съответствие с точка 2.2.3 от приложение IV към Директива (ЕС) 2016/797]
 Съставено на:
 [Дата ДД/ММ/ГГГГ]
 Нотифициран орган
 Подпис
 Собствено име, фамилия
 [ИЛИ]
 Определен орган
 Подпис
 Собствено име, фамилия
 Наименование на предприятието
 Наименование на предприятието
 Регистрационен номер
 Идентификационен номер
 Пълен пощенски адрес
 Пълен пощенски адрес
 Страница n/nn
 (1) Информацията в квадратни скоби [ ] се предоставя, за да се подпомогне ползвателят да попълни образеца.
 (2) Описанието на подсистемата или частта от подсистемата трябва да дава възможност за еднозначна идентификация и да позволява проследимост.
 (3) Когато се прави препратка към списък с условия за използване и други ограничения, този списък трябва да е достъпен за разрешаващия орган.
 (4) Добра практика е ISV да се издава като документ, състоящ се от една страница; ако цялата съответна информация за ISV не се побира на една страница, приложението осигурява достатъчно място за всякаква друга уместна информация, която следва да се вземе предвид.
 ПРИЛОЖЕНИЕ V
 ОБРАЗЕЦ ЗА СЕРТИФИКАТ
 [„ЕО“] (1)
 сертификат за [съответствие/годност за употреба/проверка]
 Номер [уникален идентификационен номер на сертификата] (2)
 Обект на оценка (3):
 [Еднозначна идентификация на съставния елемент на оперативната съвместимост или на подсистемата]
 Заявител и, ако е приложимо, производител и места на производство:
 [Наименования, адреси]
 Изисквания за оценяването:
 [Препратка към: директиви, ТСОС, съответни национални правила, европейски спецификации, други приемливи средства за осигуряване на съответствие]
 Приложени модули:
 [Избраните от заявителя модули за оценяването на съставния елемент на оперативната съвместимост или на подсистемата]
 Резултат от оценката/одита:
 [Включително препратка към доклада за оценка/одит]
 Прилагат се следните условия и ограничения за използване (4):
 [Списък с условията и ограниченията за използване или препратка към този списък]
 Приложение (5) (ако е приложимо):
 [Да/Не]
 Документация, придружаваща настоящия [„ЕО“] (1) сертификат:
 [препратка към придружаващи документи; списък или досие с документи, използвани за оценката]
 Валидност:
 [Срок и условия за валидност на сертификата]
 Съставен на:
 [Дата ДД/ММ/ГГГГ]
 Нотифициран орган
 Подпис
 Собствено име, фамилия
 [ИЛИ]
 Определен орган
 Подпис
 Собствено име, фамилия
 Наименование на предприятието
 Наименование на предприятието
 Регистрационен номер
 Идентификационен номер
 Пълен пощенски адрес
 Пълен пощенски адрес
 страница 1[/nn]
 Приложение към [„ЕО“] (1)
 сертификата [ако е
 приложимо
 (6)
 ]
 Номер [уникален идентификационен номер на сертификата]
 Обект на оценка:
 [Еднозначна идентификация на съставния елемент на оперативната съвместимост или на подсистемата]
 Съставено на:
 [Дата ДД/ММ/ГГГГ]
 Нотифициран орган
 Подпис
 Собствено име, фамилия
 [ИЛИ]
 Определен орган
 Подпис
 Собствено име, фамилия
 Наименование на предприятието
 Наименование на предприятието
 Регистрационен номер
 Идентификационен номер
 Пълен пощенски адрес
 Пълен пощенски адрес
 страница n/nn
 (1) „ЕО“ се посочва само в сертификатите, издавани от нотифицирания орган, включително сертификатите, обхващащи едновременно задачите на нотифицирания и на определения орган, когато органът е един и същ. „ЕО“ се пропуска в сертификатите, издавани от определения орган.
 (2) Информацията в квадратни скоби [ ] се предоставя само за да се подпомогне ползвателят да попълни образеца правилно и изчерпателно.
 (3) Описанието на съставния елемент на оперативната съвместимост трябва да дава възможност за еднозначна идентификация и да позволява проследимост.
 (4) Когато се прави препратка към списък


text:
с условия за използване и други ограничения, този списък трябва да е достъпен за разрешаващия орган.
 (5) Добра практика е сертификатите да се издават като документ, състоящ се от една страница; ако цялата съответна информация за сертификата не се побира на една страница, приложението осигурява достатъчно място за всякаква друга уместна информация, която следва да се вземе предвид.
 (6) Добра практика е сертификатите да се издават като документ, състоящ се от една страница; ако цялата съответна информация за сертификата не се побира на една страница, приложението осигурява достатъчно място за всякаква друга уместна информация, която следва да се вземе предвид.
 ПРИЛОЖЕНИЕ VI
 ОБРАЗЕЦ НА ДЕКЛАРАЦИЯ ЗА СЪОТВЕТСТВИЕ С РАЗРЕШЕН ТИП ВОЗИЛО
 Декларация за съответствие с разрешен тип возило
 Ние,
 заявителят
 [Наименование на предприятието] (1)
 [Пълен адрес]
 декларираме единствено на наша отговорност, че возилото [Европейски номер на возилото/предварително резервиран номер на возилото/съгласувано средство за идентификация] (2), за което се отнася настоящата декларация
 —
 съответства на разрешения тип возило [идентификация по ERATV на типа/версията/варианта на возилото];
 —
 отговаря на съответното право на Съюза и съответните национални правила, както е посочено в приложенията към настоящата декларация;
 —
 е преминало през всички процедури за проверка, необходими за съставянето на настоящата декларация.
 Списък с приложения (3)
 [Заглавия на приложенията]
 Подписано за и от името на [наименование на заявителя]
 Съставена в [място], [дата ДД/ММ/ГГГГ]
 [име, длъжност] [подпис]
 (1) Информацията в квадратни скоби [ ] се предоставя, за да се подпомогне ползвателят да попълни образеца правилно и изчерпателно.
 (2) При съществуващо железопътно возило, за идентификацията му се използва съществуващият Европейски номер на возило (EVN) към момента на съставяне на настоящата декларация.
 При ново железопътно возило, ако към момента на съставяне на настоящата декларация возилото все още не е получило предварително резервиран номер на возило в съответствие с Решение за изпълнение (ЕС) 2018/1614 на Комисията (ОВ L 268, 26.10.2018 г., стр. 53), то се идентифицира с помощта на друга идентификационна система, съгласувана между заявителя и разрешаващия орган.
 В съответствие с раздел 3.2.1, точка 3 от приложение II към посоченото решение резервираният номер на возило става EVN към момента на регистрацията.
 (3) Приложенията включват копия на „ЕО“ декларации за проверка на подсистеми.
 ПРИЛОЖЕНИЕ VII
 СТРУКТУРА И СЪДЪРЖАНИЕ НА ИДЕНТИФИКАЦИОННИЯ НОМЕР НА „ЕО“ ДЕКЛАРАЦИЯТА
 Всяка „ЕО“ декларация за съответствие или годност за употреба на съставен елемент на оперативната съвместимост и „ЕО“ декларация за проверка на подсистема получават буквено-цифров код, състоящ се от 2 букви и 24 цифри, със следната структура:
 КК
 РРРРРРРРРРРРРР
 ГГГГ
 ББББББ
 Код на държавата
 (две букви)
 Национален регистрационен номер на заявителя
 (четиринадесет цифри)
 Година
 (четири цифри)
 Брояч
 (шест цифри)
 Поле 1
 Поле 2
 Поле 3
 Поле 4
 ПОЛЕ 1 — Код на държавата (две букви)
 Кодът на държавата се определя въз основа на стандарта ISO 3166.
 ПОЛЕ 2 — Национален регистрационен номер на заявителя (четиринадесетцифрен номер)
 Националният регистрационен номер на заявителя е юридическият регистрационен/идентификационен номер, даден от данъчната служба или от търговския регистър или от друг орган, който регистрира дружества в държавата членка.
 Ако номерът е по-къс от четиринадесет цифри, първите цифри се оставят празни — 00,


text:
 5.9.2014
 BG
 Официален вестник на Европейския съюз
 L 265/30
 РЕГЛАМЕНТ ЗА ИЗПЪЛНЕНИЕ (ЕС) No 951/2014 НА КОМИСИЯТА
 от 4 септември 2014 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 4 септември 2014 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 MK
 55,3
 ZZ
 55,3
 0707 00 05
 TR
 116,3
 ZZ
 116,3
 0709 93 10
 TR
 123,3
 ZZ
 123,3
 0805 50 10
 AR
 196,5
 CL
 200,0
 TR
 227,6
 UY
 138,0
 ZA
 175,4
 ZZ
 187,5
 0806 10 10
 BR
 166,0
 TR
 118,7
 ZZ
 142,4
 0808 10 80
 BR
 63,5
 CL
 100,3
 CN
 120,7
 NZ
 121,8
 US
 146,8
 ZA
 122,9
 ZZ
 112,7
 0808 30 90
 CL
 96,0
 CN
 92,5
 TR
 123,6
 XS
 48,0
 ZA
 52,7
 ZZ
 82,6
 0809 30
 MK
 73,4
 TR
 128,9
 ZZ
 101,2
 0809 40 05
 BA
 34,7
 MK
 41,9
 ZZ
 38,3
 (1) Номенклатура на държавите, определена с Регламент (ЕО) No 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


text:
 30.4.2013
 BG
 Официален вестник на Европейския съюз
 L 118/5
 РЕГЛАМЕНТ ЗА ИЗПЪЛНЕНИЕ (ЕС) No 392/2013 НА КОМИСИЯТА
 от 29 април 2013 година
 за изменение на Регламент (ЕО) No 889/2008 по отношение на системата за контрол на биологичното производство
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) No 2092/91 (1), и по-специално член 33, параграфи 2 и 3 и член 38, букви в) и г) от него,
 като има предвид, че:
 (1)
 Съгласно член 28, параграф 1 от Регламент (ЕО) No 834/2007 операторите, които произвеждат, приготвят, складират, пускат на пазара, внасят или изнасят продукти, произведени в съответствие с постановените в същия регламент правила за производство, трябва да подложат предприятията си на посочената в член 27 система за контрол. Подробни правила за прилагане на въпросната система за контрол се съдържат в дял IV на Регламент (ЕО) No 889/2008 на Комисията от 5 септември 2008 г. за определяне на подробни правила за прилагането на Регламент (ЕО) No 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (2).
 (2)
 В рамките на посочената система за контрол операторите трябва да уведомят компетентния орган за дейността си, в т.ч. като предоставят информация относно съответния контролен орган, и да подпишат декларация, че извършват дейността си в съответствие с правилата за биологично производство, в т.ч. като приемат прилагането на мерки в случай на нарушения и нередности.
 (3)
 В член 30, параграф 2 от Регламент (ЕО) No 834/2007 се предвижда предоставянето на информация относно нередности и нарушения, които засягат биологичното състояние на продукта. С цел подобряване на ефикасността операторите следва да информират своите надзорни или контролни органи за всяка нередност или нарушение, засягащи биологичното състояние на продуктите им, включително биологични продукти, доставени им от други оператори.
 (4)
 В контекста на придобития при прилагането на системата за контрол опит и в интерес на сектора на биологичното производство е целесъобразно да се определят минимален брой проби, които надзорните или контролни органи всяка година да вземат и анализират въз основа на обща оценка на риска от несъответствие с правилата за биологичното производство. В случай че надзорните или контролните органи имат подозрения, свързани с употребата на неразрешени за биологично производство продукти, те следва да вземат и анализират проби от съответните продукти. В подобен случай не следва да се прилагат минимален брой проби. Надзорните или контролните органи могат също да вземат и анализират проби във всеки друг случай за установяване на несъответствие с изискванията за биологичното производство в Съюза.
 (5)
 В контекста на придобития при прилагането на системата за контрол опит и в интерес на сектора на биологичното производство е целесъобразно, ако операторът или неговите подизпълнители се контролират от различни надзорни или контролни органи или пък променят своите надзорни или контролни органи, да се осъществи обмен на съответната информация. С оглед на управлението на системата за контрол следва да се предвиди възможността


text:
за адекватен обмен на информация и предаване на контролната документация на тези оператори, като същевременно бъдат спазени изискванията за защита на личните данни, посочени в Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (3). Операторите следва да приемат предаването и обмена на засягащите ги данни на цялата информация, свързана с дейността им в рамките на системата за контрол.
 (6)
 За да се гарантира еднаквото прилагане на системата за контрол и да се избегнат неяснотите, в Регламент (ЕО) No 889/2008 следва да се включи определение на термина „контролна документация“.
 (7)
 Електронното сертифициране, посочено в член 29, параграф 3 от Регламент (ЕО) No 834/2007, се отнася до формата на писмените доказателства. Целесъобразно е да се поясни, че при електронното сертифициране не се изисква подписването на писмените доказателства, ако тяхната автентичност е установена по друг начин чрез защитен от фалшификация електронен метод.
 (8)
 Опитът показва, че поясняването е нужно по отношение на обмена на информация между държавите членки в случаи, когато дадена държава членка открие нередности или нарушения при съответствието на продуктите, внесени по член 33, параграфи 2 и 3 от Регламент (ЕО) No 834/2007 или член 19 от Регламент (ЕО) No 1235/2008 на Комисията от 8 декември 2008 г. за определяне на подробни правила за прилагането на Регламент (ЕО) No 834/2007 на Съвета по отношение на режима за внос на биологични продукти от трети държави (4).
 (9)
 Освен това е уместно да се изясни процедурата, отнасяща се до обмена на информация между държавите членки в случаи на нередности или нарушения, като се вземат предвид най-добрите практики, установени от 2009 г. насам.
 (10)
 За да се гарантира съгласуваност с член 33, параграф 1 от Регламент (ЕС) No 65/2011 на Комисията от 27 януари 2011 г. за определяне на подробни правила за прилагане на Регламент (ЕО) No 1698/2005 на Съвета по отношение на прилагането на процедури за контрол, както и кръстосано спазване по отношение на мерките за подпомагане на развитието на селските райони (5), е важно да се поясни, че държавите членки следва да гарантират, че разплащателната агенция получава достатъчно информация относно извършените проверки, в случаите когато те не се извършват от разплащателната агенция.
 (11)
 Съгласно член 44, параграф 1, буква а) от Регламент (ЕО) No 882/2004 на Европейския парламент и на Съвета (6) от държавите членки се изисква да посочват в годишния си доклад всяко изменение на техния многогодишен национален план за контрол с оглед да се вземе предвид, inter alia, новото законодателство. Комисията следва да разполага с необходимите данни и информация за надзора, осъществяван от компетентните органи на държавите членки по отношение на биологичните продукти. Следователно към държавите членки следва да се отправи изискването да изменят националните си планове за контрол така, че да се обхване въпросният надзор, и да посочат тези изменения и съответните данни, свързани с биологичните продукти, в годишния си доклад, предвиден в член 44 от Регламент (ЕО) No 882/2004. На държавите членки следва да се позволи


text:
да представят данните относно биологичните продукти като отделна глава от националните планове за контрол и годишните доклади.
 (12)
 В допълнение към задълженията по отношение на контрола, предвидени в Регламент (ЕО) No 882/2004, в дял V от Регламент (ЕО) No 834/2007 и в Регламент (ЕО) No 889/2008 се постановяват по-специфични разпоредби за контрола в сектора на биологичното производство. В случай че компетентният орган делегира контролните задачи на контролни органи, които са частни субекти, в Регламент (ЕО) No 834/2007 се постановяват по-подробни изисквания и задължения, които да бъдат изпълнени от всеки контролен орган.
 (13)
 Опитът показва, че е нужно специфичните разпоредби относно контрола в сектора на биологичното производство да бъдат по-подробни, за да се засили надзорът на компетентните органи над контролните органи, на които са били делегирани контролни задачи. Тези разпоредби следва да бъдат включени като единни минимални изисквания в системите за контрол на държавите членки, създадени в съответствие с член 27 от Регламент (ЕО) No 834/2007.
 (14)
 Компетентните органи на държавите членки следва да разполагат с документирани процедури за делегиране на задачи на контролните органи и да упражняват над тях надзор, за да се гарантира спазването на нормативните изисквания.
 (15)
 Обменът на информация относно надзора, упражняван от компетентните органи в държавите членки, между отделните държави членки и между държавите членки и Комисията, следва да се подобри; и да се приемат единни минимални изисквания.
 (16)
 Поради това Регламент (ЕО) No 889/2008 следва да бъде съответно изменен.
 (17)
 С оглед на ефикасността на мерките за контрол допълнителните елементи, добавени с настоящия регламент, които следва да бъдат включени като част от ангажиментите на оператора в подписваната от него декларация съгласно член 63, параграф 2 от Регламент (ЕО) No 889/2008, следва да важат и за операторите, подписали такава декларация преди датата на прилагане на настоящия регламент.
 (18)
 За да се осигури плавен преход от текущата система към изменената система за контрол, настоящият регламент следва да се прилага от 1 януари 2014 г.
 (19)
 Мерките, предвидени в настоящия регламент, са в съответствие със становището на регулаторния Комитет по биологично производство,
 ПРИЕ НАСТОЯЩИЯ РЕГЛАМЕНТ:
 Член 1
 Изменение на Регламент (ЕО) No 889/2008
 Регламент (ЕО) No 889/2008 се изменя, както следва:
 1)
 В член 2 се добавя следната буква т):
 „т)
 „контролна документация“ означава цялата информация и документация, предадена, за целите на системата за контрол, на компетентните органи на държавите членки или на надзорните и контролните органи, от оператор, който подлежи на системата на контрол, предвидена в член 28 от Регламент (ЕО) No 834/2007, в т.ч. цялата необходима информация и документация, отнасяща се до въпросния оператор или до дейността му, с която разполагат компетентните органи или надзорните и контролните органи, с изключение на информацията или документацията, които нямат връзка с функционирането на системата за контрол.“
 2)
 В член 63, параграф 2, първа алинея се добавят следните букви г)—з):
 „г)
 да приема, в случай че операторът и/или неговите подизпълнители се контролират от различни надзорни или контролни органи съгласно системата за контрол, установена от съответната държава членка, обмена на информация между тези органи;
 д)
 да приема, в случай че операторът


text:
и/или неговите подизпълнители променят своите контролни или надзорни органи, предаването на тяхната контролна документация на следващите контролни или надзорни органи;
 е)
 да приема, в случай че операторът се оттегли от системата за контрол, да информира незабавно съответните компетентни органи и контролни или надзорни органи;
 ж)
 да приема, в случай че операторът се оттегли от системата за контрол, че контролната му документация ще бъде съхранявана за период от най-малко пет години;
 з)
 да приема да информира незабавно съответния контролен или надзорен орган или съответните контролни или надзорни органи за всяка нередност или нарушение, засягащи биологичното състояние на техните продукти или на биологични продукти, доставени им от други оператори или подизпълнители.“
 3)
 Член 65, параграф 2 се заменя със следния текст:
 „2. Надзорният или контролният орган взема и анализира проби, за да установи наличието на продукти, които не са разрешени за биологично производство, или методи, които не са в съответствие с правилата за биологичното производство, или да открие възможно замърсяване с неразрешени за биологично производство продукти. Броят на пробите, които надзорният или контролният орган взема и анализира всяка година, съответства най-малко на 5 % от броя на операторите, които се намират под негов надзор. Подборът на операторите, от които се вземат проби, се извършва въз основа на общата оценка на риска от неспазване на правилата за биологично производство. В тази обща оценка се вземат предвид всички етапи на производството, подготовката и разпространението.
 Надзорният или контролният орган взема и анализира проби във всички случаи, при които са налице съмнения за използване на продукти или техники, които не са разрешени за биологично производство. В подобни случаи не следва да се прилага минимален брой проби за вземане и анализ.
 Надзорният или контролният орган може също да взема и анализира проби във всеки друг случай за установяване на наличието на продукти, които не са разрешени за биологично производство, за проверка на методи на производство, които не са в съответствие с правилата за биологичното производство, или за откриване на възможно замърсяване с неразрешени за биологично производство продукти.“
 4)
 В член 68, параграф 1 се добавя следната алинея:
 „В случай на електронно сертифициране, посочено в член 29, параграф 3 от Регламент (ЕО) No 834/2007, в клетка 8 не се изисква подписването на писмените доказателства, ако тяхната автентичност е установена по друг начин чрез защитен от фалшификация електронен метод.“
 5)
 Членове 92 и 92а се заменят със следния текст:
 „Член 92
 Обмен на информация между контролните и надзорните органи и компетентните органи
 1. Ако операторът и/или неговите подизпълнители се контролират от различни надзорни или контролни органи, тези надзорни или контролни органи обменят информацията, която е от значение за контролираните от тях операции.
 2. Ако операторите и/или техните подизпълнители сменят надзорните или контролните си органи, съответните надзорни или контролни органи уведомяват незабавно компетентните органи за въпросната смяна.
 Предишните надзорни или контролни органи предават на следващите надзорни или контролни органи значимите елементи от контролната документация относно съответния оператор, както и докладите, посочени в член 63, параграф 2, втора алинея.
 Новият надзорен или контролен орган гарантира, че операторът е отстранил или отстранява


text:
евентуалните несъответствия, отбелязани в доклада на предишния надзорен или контролен орган.
 3. В случай че операторът се оттегли от системата за контрол, надзорният или контролният орган на въпросния оператор информират незабавно компетентния орган.
 4. В случай че надзорният или контролният орган открие нередности или нарушения, засягащи биологичното състояние на продуктите, той информира незабавно компетентния орган на държавата членка, която го е назначила или одобрила съгласно член 27 от Регламент (ЕО) No 834/2007.
 Посоченият компетентен орган може също да изиска по своя собствена инициатива всяка друга информация относно нередности или нарушения.
 В случай на открити нередности или нарушения по отношение на продукт, който се намира под надзора на други надзорни или контролни органи, надзорният или контролният орган уведомява незабавно и тях.
 5. Държавите членки предприемат необходимите мерки и установяват документирани процедури, с които да се позволи обменът на информация между всички определени от тях надзорни органи и/или одобрени от тях контролни органи съгласно член 27 от Регламент (ЕО) No 834/2007, в т.ч. процедурите за обмен на информация с цел проверка на писмените доказателства, посочени в член 29, параграф 1 от същия регламент.
 6. Държавите членки предприемат необходимите мерки и установяват документирани процедури, за да се гарантира, че информацията относно резултатите от инспекциите и посещенията, посочени в член 65 от настоящия регламент, се предоставя на разплащателната агенция в съответствие с нуждите на въпросната разплащателна агенция, както е предвидено в член 33, параграф 1 от Регламент (ЕС) No 65/2011 на Комисията (7).
 Член 92а
 Обмен на информация между различните държави членки и Комисията
 1. Когато държава членка открие нередности или нарушения, свързани с прилагането на настоящия регламент по отношение на продукт, който произхожда от друга държава членка и носи указанията, посочени в дял IV от Регламент (ЕО) No 834/2007 и дял III и/или приложение ХI към настоящия регламент, тя уведомява незабавно държавата членка, която е определила или одобрила надзорния или контролния орган, останалите държави членки и Комисията посредством системата, посочена в член 94, параграф 1 от настоящия регламент.
 2. Когато държава членка открие нередности или нарушения, свързани със съответствието на продуктите, внесени по член 33, параграфи 2 или 3 от Регламент (ЕО) No 834/2007, с изискванията, изложени в същия регламент или в Регламент (ЕО) No 1235/2008, тя уведомява незабавно останалите държави членки и Комисията посредством системата, посочена в член 94, параграф 1 от настоящия регламент.
 3. Когато държава членка открие нередности или нарушения, свързани със съответствието на продуктите, внесени по член 19 от Регламент (ЕО) No 1235/2008, с изискванията, изложени в същия регламент или в Регламент (ЕО) No 834/2007, тя уведомява незабавно държавата членка, която е издала разрешението, останалите държави членки и Комисията посредством системата, посочена в член 94, параграф 1 от настоящия регламент. Уведомлението се изпраща на останалите държави членки и на Комисията, в случай че откритите нередности или нарушения засягат продукти, за които разрешението, посочено в член 19 от Регламент (ЕО) No 1235/2008, е издадено от самата държава членка.
 4. Държавата членка, която получава уведомление, свързано с несъответстващи продукти съгласно параграфи 1 или 3, или държавата членка, която е издала разрешението,


text:
посочено в член 19 от Регламент (ЕО) No 1235/2008, за продукт, при който са открити нередности или нарушения, разследва причината за нередностите или нарушенията. Тя предприема незабавно съответни мерки.
 Също така тя уведомява държавата членка, изпратила уведомлението, останалите държави членки и Комисията за резултата от разследването и за предприетите мерки, като отговаря на първоначалното уведомление посредством системата, посочена в член 94, параграф 1. Отговорът се изпраща в рамките на 30 календарни дни, считано от датата на първоначалното уведомление.
 5. Държавата членка, изпратила първоначалното уведомление, може при необходимост да поиска допълнителна информация от отговарящата държава членка. При всички случаи, след получаването на отговор или допълнителна информация от държавата членка, получила уведомлението, държавата членка, изпратила първоначалното уведомление, въвежда необходимите данни и извършва актуализация на системата съгласно член 94, параграф 1.
 Член 92б
 Публикуване на информация
 Държавите членки осигуряват по целесъобразен начин, включително чрез публикуване в интернет, обществен достъп до посочените в член 28, параграф 5 от Регламент (ЕО) No 834/2007 актуализирани списъци, съдържащи актуални писмени доказателства относно всеки оператор съгласно предвиденото в член 29, параграф 1 от въпросния регламент, като използват модела, установен в приложение XII към настоящия регламент. Държавите членки надлежно съблюдават изискванията по отношение на защитата на лични данни, установени в Директива 95/46/ЕО на Европейския парламент и на Съвета (8).
 6)
 В дял IV се добавя следната нова глава 9:
 „ГЛАВА 9
 Контрол от страна на компетентните органи
 Член 92в
 Надзорни дейности, отнасящи се до контролните органи
 1. При надзорните дейности от страна на компетентните органи, делегиращи контролни задачи на контролните органи в съответствие с член 27, параграф 4, буква б) от Регламент (ЕО) No 834/2007, се набляга върху оценката на оперативната дейност на въпросните контролни органи, като се вземат предвид резултатите от работата на националния орган по акредитация, посочен в член 2, параграф 11 от Регламент(ЕО) No 765/2008 на Европейския парламент и на Съвета (9).
 Тези надзорни дейности включват оценка на вътрешните процедури на контролните органи по отношение на контрола, управлението и прегледа на контролната документация в контекста на задълженията, определени в Регламент (ЕО) No 834/2007, както и проверката на действията по несъответствия и обработката на оплаквания и жалби.
 2. Компетентните органи изискват от контролните органи да предоставят документация относно своята процедура за анализ на риска.
 Процедурата за анализ на риска се определя по такъв начин, че:
 а)
 резултатът от анализ на риска предоставя основа за определяне на интензитета на годишните инспекции и посещения със или без предизвестие;
 б)
 се извършват допълнителни контролни посещения на случаен принцип в съответствие с член 65, параграф 4, най-малко на 10 % от подписалите договор оператори в съответствие с рисковата им категория;
 в)
 най-малко 10 % от всички инспекции и посещения, извършени в съответствие с член 65, параграфи 1 и 4, са без предизвестие;
 г)
 изборът на оператори, подложени на посещения и инспекции без предизвестие, се определя въз основа на анализа на риска, като въпросните посещения и инспекции се планират в съответствие с равнището на риска.
 3. Компетентните органи, делегиращи контролни задачи на контролните органи, проверяват дали персоналът на контролните органи притежава достатъчно


text:
познания (в т.ч. познания относно рисковите фактори, засягащи биологичното състояние на продуктите), квалификация, обучения и опит относно биологичното производство като цяло и съответните правила на Съюза в частност, и дали са в сила подходящи правила за ротация на инспекторите.
 4. Компетентните органи разполагат с документирани процедури за делегиране на задачи на контролните органи съгласно член 27, параграф 5 от Регламент (ЕО) No 834/2007 и за надзор съгласно настоящия член, в които се уточнява информацията, която да бъде представена от контролните органи.
 Член 92г
 Списък с мерки в случай на нередности и нарушения
 Компетентните органи изготвят и представят на контролните органи, на които са делегирани контролни задачи, списък, съдържащ най-малко нарушенията и нередностите, засягащи биологичното състояние на продуктите, и съответните мерки, които се прилагат от контролните органи в случай на нарушения или нередности, допуснати от заетите с биологично производство оператори под техен контрол.
 Компетентните органи могат по своя инициатива да включат в списъка и друга значима информация.
 Член 92д
 Годишна инспекция на контролните органи
 Компетентните органи организират годишна инспекция на контролните органи, на които са делегирали контролни задачи съгласно член 27, параграф 4, буква б) от Регламент (ЕО) No 834/2007. За целите на годишната инспекция компетентният органи взема предвид резултатите от работата на националния орган по акредитация, посочен в член 2, параграф 11 от Регламент(ЕО) No 765/2008. По време на годишната инспекция компетентният орган проверява по-конкретно:
 а)
 съответствието със стандартната контролна процедура на контролния орган, представена от контролния орган на компетентния орган съгласно член 27, параграф 6, буква а) от Регламент (ЕО) No 834/2007;
 б)
 дали контролният орган разполага с достатъчен брой подходящ персонал с квалификация и опит съгласно член 27, параграф 5, буква б) от Регламент (ЕО) No 834/2007 и дали е въведено обучение за рисковите фактори, засягащи биологичното състояние на продуктите;
 в)
 дали контролният орган разполага с документирани процедури и модели и дали използва такива за:
 i)
 годишния анализ на риска съгласно член 27, параграф 3 от Регламент (ЕО) No 834/2007;
 ii)
 изготвянето на основана на риска стратегия за вземане на проби и извършването на вземането на проби и лабораторния анализ;
 iii)
 обмен на информация с други контролни органи и с компетентния орган;
 iv)
 първоначални и последващи проверки на операторите, намиращи се под техен контрол;
 v)
 прилагането и последващите действия на списъка с мерки, които се прилагат в случай на нарушения и нередности;
 vi)
 спазване на изискванията за защита на личните данни за операторите, намиращи се под техен контрол, определени от държавите членки, в които тези компетентни органи упражняват дейността си, и съгласно Директива 95/46/ЕО.
 Член92е
 Данни, свързани с биологичните продукти, в многогодишния национален план за контрол и годишния доклад
 Държавите членки гарантират, че техните многогодишни национални планове за контрол, посочени в член 41 от Регламент (ЕО) No 882/2004, обхващат надзора над извършените в сектора на биологичното производство проверки съгласно настоящия регламент и че в годишния доклад, посочен в член 44 от Регламент (ЕО) No 882/2004, са включени конкретни данни за този надзор, наричани по-долу „данни, свързани с биологичните продукти“. Данните, свързани с биологичните продукти, обхващат темите, изброени в


text:
приложение ХIIIб към настоящия регламент.
 Данните, свързани с биологичните продукти, се основават на информация от проверките, извършени от контролните и/или надзорните органи, както и от одитите, извършени от компетентния орган.
 Данните за 2014 г. се представят от 2015 г. нататък в съответствие с моделите, поместени в приложение ХIIIв към настоящия регламент.
 Държавите членки могат да включат в своите многогодишни национални планове за контрол и годишните си доклади данните, свързани с биологичните продукти, под формата на раздел относно биологичните продукти.
 7)
 Добавят се приложения XIIIб и XIIIв, чийто текст се съдържа в приложението към настоящия регламент.
 Член 2
 Преходни разпоредби
 Букви г)—з) в член 63, параграф 2, първа алинея от Регламент (ЕО) No 889/2008, добавени с член 1, точка 2 от настоящия регламент, се прилагат и по отношение на операторите, подписали декларацията по член 63, параграф 2 от Регламент (ЕО) No 889/2008 преди датата на прилагане на настоящия регламент.
 Член 3
 Влизане в сила и прилагане
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Прилага се от 1 януари 2014 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 29 април 2013 година.
 За Комисията
 Председател
 José Manuel BARROSO
 (1) ОВ L 189, 20.7.2007 г., стр. 1.
 (2) ОВ L 250, 18.9.2008 г., стр. 1.
 (3) ОВ L 281, 23.11.1995 г., стр. 31.
 (4) ОВ L 334, 12.12.2008 г., стр. 25.
 (5) ОВ L 25, 28.1.2011 г., стр. 8.
 (6) ОВ L 165, 30.4.2004 г., стр. 1.
 (7) ОВ L 25, 28.1.2011 г., стр. 8.
 (8) ОВ L 281, 23.11.1995 г., стр. 31.“
 (9) ОВ L 218, 13.8.2008 г., стр. 30.“
 ПРИЛОЖЕНИЕ
 „
 ПРИЛОЖЕНИЕ XIIIб
 Теми, които следва да бъдат включени в данните, свързани с биологичните продукти, посочени в член 92е
 1. Информация относно компетентния орган за биологично производство
 —
 кое образувание е компетентният орган
 —
 ресурси, предоставени на компетентния орган
 —
 описание на проведените от компетентния орган одити (как, от кого)
 —
 документирана процедура на компетентния орган
 2. Описание на системата за контрол на биологичното производство
 —
 система от контролни и/или надзорни органи
 —
 регистрирани оператори, включени в системата за контрол — минимална годишна инспекция
 —
 как се прилага основаният на риска подход
 3. Информация относно контролните/надзорните органи
 —
 списък на контролните/надзорните органи
 —
 задачи, делегирани на контролните органи/поверени на надзорните органи
 —
 надзор на делегираните контролни органи (от кого и как)
 —
 координиране на дейностите, в случай че има повече от един контролен/надзорен орган
 —
 обучение на персонала, осъществяващ проверките
 —
 посещения и инспекции със/без предизвестие
 ПРИЛОЖЕНИЕ ХIIIв
 Модели за данните, свързани с биологичните продукти, посочени в член 92е
 Доклад за официалните проверки в сектора на биологичното производство
 Държава:
 Година:
 1) Информация за контрола над операторите
 Кодов номер на контролния или надзорния орган
 Брой регистрирани оператори на контролен или надзорен орган
 Брой регистрирани оператори
 Брой годишни инспекции
 Брой посещения въз основа на допълнителния риск
 Общ брой инспекции/посещения
 Селскостопански производители (1)
 Производствени единици за аквакултурни животни
 Преработватели (2)


text:
Вносители
 Износители
 Други оператори (3)
 Селскостопански производители (1)
 Производствени единици за аквакултурни животни
 Преработвателни (2)
 Вносители
 Износители
 Други оператори (3)
 Селскостопански производители (1)
 Производствени единици за аквакултурни животни
 Преработвателни (2)
 Вносители
 Износители
 Други оператори (3)
 Селскостопански производители (1)
 Производствени единици за аквакултурни животни
 Преработвателни (2)
 Вносители
 Износители
 Други оператори (3)
 MS-BIO-01
 MS-BIO-02
 MS-BIO-...
 Общо
 Кодов номер на контролния или надзорния орган или название на компетентния орган
 Брой регистрирани оператори
 Брой анализирани проби
 Брой проби, сочещи нарушение на регламенти (ЕО) No 834/2007 и (ЕО) No 1235/2008
 Селскостопански производители (4)
 Производствени единици за аквакултурни животни
 Преработватели (5)
 Вносители
 Износители
 Други оператори (6)
 Селскостопански производители (4)
 Производствени единици за аквакултурни животни
 Преработватели (5)
 Вносители
 Износители
 Други оператори (6)
 Селскостопански производители (4)
 Производствени единици за аквакултурни животни
 Преработватели (5)
 Вносители
 Износители
 Други оператори (6)
 MS-BIO-01
 MS-BIO-02
 MS-BIO-...
 Общо
 Кодов номер на контролния или надзорния орган
 Брой регистрирани оператори
 Брой открити нередности или нарушения (10)
 Брой приложени мерки спрямо партидата или производството (11)
 Брой приложени мерки спрямо оператора (12)
 Селскостопански производители (7)
 Производствени единици за аквакултурни животни
 Преработватели (8)
 Вносители
 Износители
 Други оператори (9)
 Селскостопански производители (7)
 Производствени единици за аквакултурни животни
 Преработватели (8)
 Вносители
 Износители
 Други оператори (9)
 Селскостопански производители (7)
 Производствени единици за аквакултурни животни
 Преработватели (8)
 Вносители
 Износители
 Други оператори (9)
 Селскостопански производители (7)
 Производствени единици за аквакултурни животни
 Преработватели (8)
 Вносители
 Износители
 Други оператори (9)
 MS-BIO-01
 MS-BIO-02
 MS-BIO-...
 Общо
 2) Информация относно надзора и одитите
 Кодов номер на контролния или надзорния орган
 Брой регистрирани оператори на контролен или надзорен орган
 Брой регистрирани оператори
 Преглед на документи и административен одит (16)
 (Брой проверени архиви на оператори)
 Брой повторни одити (17)
 Брой одити чрез директни наблюдения (18)
 Селскостопански производители (13)
 Производствени единици за аквакултурни животни
 Преработватели (14)
 Вносители
 Износители
 Други оператори (15)
 Селскостопански производители (13)
 Производствени единици за аквакултурни животни
 Преработватели (14)
 Вносители
 Износители
 Други оператори (15)
 Селскостопански производители (13)
 Производствени единици за аквакултурни животни
 Преработватели (14)
 Вносители
 Износители
 Други оператори (15)
 Селскостопански производители (13)
 Производствени единици за аквакултурни животни
 Преработватели (14)
 Вносители
 Износители
 Други оператори (15)
 MS-BIO-01
 MS-BIO-02
 MS-BIO-...
 Общо
 3) Заключения относно системата за контрол на биологичното производство
 Кодов номер на контролния или надзорния орган
 Оттегляне на одобрението
 Действия, предприети за гарантиране на ефективното функциониране на системата за контрол на биологичното производство (правоприлагане)
 Да/Не
 От
 (дата)
 До
 (дата)
 MS-BIO-01
 MS-BIO-02
 MS-BIO-...
 Отчет за цялостното представяне на системата за контрол на биологичното производство:
 “
 (1) В графата „селскостопански производители“ се включват само селскостопански производители, производители, които са също преработватели, производители, които са също вносители, и други смесени производители, които не са класифицирани другаде.
 (2) В графата „преработватели“ се включват само преработватели, преработватели, които са също вносители, и други смесени преработватели, които не са класифицирани другаде.
 (3) В графата „други оператори“ се включват търговци (на едро и дребно) и други оператори, които не са класифицирани другаде.
 (4) В графата „селскостопански производители“ се включват само селскостопански производители, производители, които са също преработватели, производители, които са също вносители, и други смесени производители, които не са класифицирани другаде.
 (5) В графата „преработватели“ се включват само преработватели,


text:
преработватели, които са също вносители, и други смесени преработватели, които не са класифицирани другаде.
 (6) В графата „други оператори“ се включват търговци (на едро и дребно) и други оператори, които не са класифицирани другаде.
 (7) В графата „селскостопански производители“ се включват само селскостопански производители, производители, които са също преработватели, производители, които са също вносители, и други смесени производители, които не са класифицирани другаде.
 (8) В графата „преработватели“ се включват само преработватели, преработватели, които са също вносители, и други смесени преработватели, които не са класифицирани другаде.
 (9) В графата „други оператори“ се включват търговци (на едро и дребно) и други оператори, които не са класифицирани другаде.
 (10) Включват се само нередности и нарушения, които засягат биологичното състояние на продуктите и/или са довели до прилагане на мярка.
 (11) Когато бъде установена нередност по отношение на съответствие с изискванията, постановени в настоящия регламент, надзорният или контролният орган гарантира, че при етикетирането и рекламата на цялата партида или продукция, засегната от тази нередност, не се прави позоваване на биологичния метод на производство, когато такава мярка е пропорционална на важността на нарушеното изискване и на естеството и особените обстоятелства на нередовните дейности (съгласно член 30, параграф 1, първа алинея от Регламент (ЕО) No 834/2007 на Съвета).
 (12) Когато бъде установено тежко нарушение или нарушение с траен ефект, надзорният или контролният орган забранява на съответния оператор да извършва търговия на продукти с позоваване в етикетирането и рекламата на биологичния метод на производство за период, който се съгласува с компетентния орган на държавата членка (съгласно член 30, параграф 1, втора алинея от Регламент (ЕО) No 834/2007 на Съвета).
 (13) В графата „селскостопански производители“ се включват само селскостопански производители, производители, които са също преработватели, производители, които са също вносители, и други смесени производители, които не са класифицирани другаде.
 (14) В графата „преработватели“ се включват само преработватели, преработватели, които са също вносители, и други смесени преработватели, които не са класифицирани другаде.
 (15) В графата „други оператори“ се включват търговци (на едро и дребно) и други оператори, които не са класифицирани другаде.
 (16) Преглед на документацията на съответните общи документи, описващи структурата, функционирането и управлението на качеството на контролния орган. Административен одит на контролния орган, в т.ч. проверка на архива на оператора и проверка на действията по несъответствия и жалби, включително минимална честота на проверките, използване на основан на риска подход, употреба на необявени и последващи посещения, политика за вземане на проби и обмен на информация с други контролни и надзорни органи.
 (17) Преглед на одита: инспекция на оператора от страна на компетентните органи за проверка на съответствието с оперативните процедури на контролния орган и проверка на тяхната ефективност.
 (18) Одит чрез директни наблюдения: наблюдение от страна на компетентния орган на инспекция от инспектор на контролния орган.